रेणु की रचनाओं में आंचलिकता की काफी झलक मिलती है
पटना। फणीश्वरनाथरेणु की जयंती पर राजेंद्र नगर सामुदायिक भवन में मंगलम साहित्य कला परिषद की ओर से गोष्ठी हुई। इस अवसर पर रेणु के उपन्यासों में आंचलिकता एवं मानवीय संवेदना पर आलेख का पाठ किया गया। लेखक एवं कवि रविंद्र भारती ने कहा कि रेणु के उपन्यासों में आंचलिकता की भरपूर झलक मिलती है। उनके उपन्यासों मैला आंचल, जुलूस, कितने चौराहे, परती परिकथा तथा दीर्घतपा में आंचलिकता का वास्तविक दर्शन होता है। गोष्ठी को दिनेश दिवाकर, डाॅ. मेहता नागेंद्र सिंह, महेंद्र मालाकार, विकास सिंह, अनीश अंकुर, सुधांशु चक्रवर्ती, गोविंद शर्मा, आनंद किशोर, राजीव चौधरी, डाॅ. बीएन विश्वकर्मा, रामश्रेष्ठ दीवाना ने भी संबोधित किया।
उधर, कथा शिल्पी स्व.फणीश्वर नाथ रेणु की जयंती पर बिहार हिंदी साहित्य सम्मेलन के पूर्व प्रवक्ता अजय कुमार, संरक्षक सदस्य ललित सिंह, राजेश शुक्ल, संजीव सिंह, श्रीराम तिवारी एवं देव किशोर सिंह ने कंकड़बाग स्थित प्रतिमा पर माल्यार्पण कर उन्हें श्रद्धांजलि दी।
hin_Deva hin_Deva mai_Deva